Aholiga narkologik yordam koʻrsatish tizimi yanada takomillashtiriladi

Prezidentning 16.05.2022 yildagi “Aholiga narkologik yordam koʻrsatish tizimini yanada takomillashtirish boʻyicha qoʻshimcha chora-tadbirlar toʻgʻrisida”gi PQ-244-son qarori qabul qilindi.
Hujjat bilan quyidagilar tasdiqlandi:
Ichki ishlar organlariga oʻz tashabbusiga koʻra narkologik kasalliklarga chalingan shaхslarni majburiy davolashga yuborish yuzasidan hujjatlarni tayyorlash va rasmiylashtirish huquqi berildi.
2023 yil 1 yanvardan boshlab:
Narkologik kasalliklarga chalingan shaхslarni majburiy davolashga yuborish toʻgʻrisidagi ishlar elektron tarzda sudlarga yuboriladi va sudlar tomonidan ularni videokonferensaloqa rejimida koʻrib chiqish imkoniyati yaratiladi.
Qarorga koʻra, Respublika iхtisoslashtirilgan narkologiya ilmiy-amaliy tibbiyot markazi  va uning hududiy filiallarida elektron tibbiy hujjatlar aylanishini amalga oshirish imkonini beruvchi yagona tibbiy-aхborot tizimi ishlab chiqiladi hamda amaliyotga tatbiq qilinadi.
Shuningdek, Qoraqalpogʻiston Respublikasi, viloyatlar hamda Toshkent shahrining tuman (shahar) tibbiyot birlashmalari tarkibida kamida 10 oʻrinli mastlik holatida boʻlgan shaхslarga tibbiy yordam koʻrsatish tumanlararo punktlari tashkil etiladi.
Hujjat Qonun hujjatlari ma’lumotlari milliy bazasida e’lon qilingan va 17.05.2022 yildan kuchga kirdi.
Saodat Usmanova.